Guy Fawkes

Guy Fawkes (ka Guido Fawkes; 13. aprill 1570 – 31. jaanuar 1606) oli Inglise katoliiklasest sõdur, kes kavatses Püssirohuvandenõu käigus 5. novembril 1605 lasta õhku Inglismaa parlamendi.

Fawkes sündis ja sai hariduse Yorkis. Tema isa suri, kui Fawkes oli kaheksa-aastane, seejärel abiellus ta ema katoliiklasega, kes keeldus käimast anglikaani kiriku teenistustel. Hiljem pöördus ka Fawkes katoliiklusse ja lahkus Inglismaalt. Ta võitles Kaheksakümneaastases sõjas katoliikliku Hispaania poolel protestantlike Hollandi reformistide vastu. Sellal võttis ta ka nime Guido Fawkes. Hiljem reisis ta Hispaaniasse, kus otsis edutult toetust katoliiklikule ülestõusule Inglismaal. Ta kohtas Thomas Wintouri, kellega koos naasis Inglismaale.

Wintour tutvustas Fawkesi Robert Catesbyle, kes kavatses mõrvata Inglismaa kuninga James I ja seada taas troonile katoliikliku kuninga. Vandenõulased  lordide koja hoone keldris, viisid sinna 36 vaati püssirohtu ja panid Fawkesi seda valvama. Anonüümkirjast saadud vihje ajel otsisid ametivõimud 5. novembri algustundidel Westminsteri palees läbi ja leidsid Fawkesi püssirohtu valvamas. Järgmistel päevadel teda küsitleti ja piinati, kuni ta lõpuks murdus ning andis välja ka teised asjaosalised. 31. jaanuaril 1606 hüppas Fawkes alla lavalt, kus ta pidi poodama, murdis kaela ja pääses seega edasisest piinamisest.

Guy Fawkes kultuuris
pisi|vasakul|alt=In a stone-walled room, several armed men physically restrain another man, who is drawing his sword.|Henry Perronet Briggsi maal "Püssirohuvandenõu avastamine" (u 1823)
Fawkesi nimi on hakanud tähistama kogu Püssirohuvandenõu, mille läbikukkumist on Inglismaal pidulikult tähistatud alates 5. novembrist 1605. Suurbritannias nimetatakse 5. novembrit Guy Fawkesi päevaks. Tavapäraselt põletatakse sel puhul Fawkesi kuju tuleriidal. 1650. aastatest on kombeks saanud korraldada tulevärk ning alates 1673. aastast hakati põletama ka teiste ebapopulaarsete tegelaste kujusid, näiteks Rooma paavsti oma.

Guy Fawkesi on kujutatud paljudes kirjandusteostes, sealhulgas ka sümpaatsena. Muu hulgas on teda nimetatud ainsaks inimeseks, kes sisenes Parlamenti ausate kavatsustegaSharpe, J. A. "Remember, Remember: A Cultural History of Guy Fawkes Day" Harvard University Press, 2005, ISBN 0-674-01935-0, lk 6.

1982. aastal ilmus Alan Moore'i koomiks "V for Vendetta", mis kujutab tuumasõjajärgset totalitaarset düstoopiat Suurbritannias 1980.–1990. aastatel. Koomiksis kannab Guy Fawkesi maski ennast V-ks nimetav anarhistlik revolutsionäär, kes püüab valitsevat režiimi kukutada. Moore'i süžeed on levitanud 2006. aastal ilmunud samanimeline film.

Koomiksi mõjul võttis Guy Fawkesi maskid kasutusele internetipõhine rühmitus Anonymous, samuti on neid kasutanud Occupy liikumine, muu hulgas meeleavaldusel Occupy Wall Street"V for vague: Occupy Sydney's faceless leaders, Glenda Kwek, October 14, 2011". The Sydney Morning Herald, 2011-10-14. Maske on kantud ka 2012. aasta ACTA-vastastel demonstratsioonidel: 2012. aasta jaanuaris ilmusid Poola Seimi ACTA-vastased liikmed parlamendi istungile Guy Fawkesi maskides.

Guy Fawkesi maskide kasutamine anonüümsetel meeleavaldustel inimõiguste ja kodanikuvabaduste kaitseks on muutnud ka Guy Fawkesi kui ajaloolise kuju tõlgendust. Koomiksi illustraatori David Lloydi sõnul oli Fawkes "meie suur ajalooline revolutsionäär"Waites, Rosie (2011-10-20). "V for Vendetta masks: Who's behind them?"(in British English). London, UK: BBC News. Arhiveeritud originaalist 2012-01-21. Vaadatud 2012-01-21..

Harry Potteri romaanide sarjas on Sigatüüka kooli direktoril Albus Dumbledore'il fööniks Fawkes.

Viited

Kategooria:Inglismaa inimesed
Kategooria:Kurjategijad
Kategooria:Sündinud 1570
Kategooria:Surnud 1606
Kategooria:Inglismaa sõjaväelased